

ALŪKSNES NOVADA PAŠVALDĪBA

**APSTĀDĪJUMU AIZSARDZĪBAS KOMISIJA**

Dārza iela 11, Alūksne, Alūksnes novads, LV – 4301, tālrunis 64381496, e-pasts dome@aluksne.lv

**SĒDES PROTOKOLS**

Alūksnē

2024. gada 21. novembrī Nr. 26

Sēdi sāk plkst. 13:00, sēdi beidz plkst. 16:30

Sēdi vada: Alūksnes novada pašvaldības Apstādījumu aizsardzības komisijas priekšsēdētāja vietniece Violeta KĻAVIŅA

Sēdi protokolē: Alūksnes novada pašvaldības Centrālās administrācijas komisiju sekretāre Jūlija KRŪZĪTE

Sēdē piedalās komisijas locekļi:

Violeta KĻAVIŅA

Evija ZVEJNIECE

Ingrīda RIBOZOLA

Sēdē nepiedalās:

Inese RANDA – [..]

Sēdē piedalās uzaicinātie:

Zigmārs MAZULIS – speciālists (arborists), darba kārtības 1., 2., 3., 5. un 6. punktā

[..] – darba kārtības 2. punktā

Darba kārtība:

1. [..]
2. [..]
3. Par koku apsekošanu Latgales ielā 1, Alūksnē, Alūksnes novadā.
4. [..]
5. Par koku apsekošanu autoceļa Grēveles – Ciemgaļi un autoceļa Zeltiņi – Zemītes nodalījuma joslā.
6. Par koku apsekošanu autoceļa V386 “Alūksne – Ziemeri – Veclaicene” nodalījuma joslā.

*Sēde 1., 2. un 4. jautājumā pasludināta par slēgtu, pamatojoties uz Pašvaldību likuma 27. panta ceturto daļu.*

1. **[..]**

[..]

1. **[..]**

[..]

1. **Par koku apsekošanu Latgales ielā 1, Alūksnē, Alūksnes novadā**

Ziņo: V.KĻAVIŅA

|  |  |
| --- | --- |
| Iesniedzējs | SIA “ALTA S” |
| Reģistrācijas Nr. pašvaldībā | 14.11.2024. Nr. ANP/1-40/24/3799 |
| Izteiktais lūgums | Lūdz izvērtēt un izsniegt atļauju adresē Latgales ielā 1, Alūksnē pie noliktavas ēkas augošos lapu kokus, kuri bojā ēkas jumtu, fasādi un ēkas pamatus. |
| Situācijas apraksts | Komisija izvērtē situāciju dabā un konstatē, ka zemes vienībā ar kadastra apzīmējumu 3601 027 4241, Latgales ielā 1, Alūksnē pagalma teritorijā pie noliktavas ēkas aug 4 (četras) parastās kļavas (*Acer platanoides*) ar stumbru apkārtmēriem 1,31 m, 1,13 m, 0,56 m, 1,09 m un 1 (viens) parastais osis (*Fraxinus excelsior*) ar stumbra apkārtmēru 0,56 m. Koki atrodas cieši pie ēkas, saknes ieaugušas pamatos, vainagi virs ēkas jumta, tie bojā ēku. Komisija izvērtējot koku augšanas apstākļus, ainavisko un dendroloģisko vērtību, atzīst, ka koku ciršana ir pieļaujama. |
| Fotofiksācija |  |
| Slēdziens | Ņemot vērā koku stāvokli, ir izsniedzama atļauja veikt 4 (četru) parasto kļavu (*Acer platanoides*) ar stumbru apkārtmēriem 1,31 m, 1,13 m, 0,56 m, 1,09 m un 1 (viena) parastā oša (*Fraxinus excelsior*) ar stumbra apkārtmēru 0,56 m ciršanu. |

Apstādījumu aizsardzības komisija atklāti balsojot: “par” – 3, “pret” – nav, nolemj:

Apstiprināt lēmumu Nr. APSK/1-8.10/24/58 (pielikumā uz 1 lapas).

1. **[..]**

[..]

1. **Par koku apsekošanu autoceļa Grēveles – Ciemgaļi un autoceļa Zeltiņi – Zemītes nodalījuma joslā**

Ziņo: V.KĻAVIŅA

|  |  |
| --- | --- |
| Iesniedzējs | Alūksnes novada pagastu apvienības pārvalde |
| Reģistrācijas Nr. pašvaldībā | 11.11.2024. Nr. ANP/1-42/24/3748 |
| Izteiktais lūgums | Apsekot Zeltiņu pagastā pašvaldības autoceļus, kur nodalījuma joslā ir konstatēti bīstami koki, kas apdraud satiksmes dalībnieku drošību. |
| 1.1.Situācijas apraksts | Izvērtējot situāciju dabā, Komisija konstatē, ka pašvaldības autoceļa Grēveles – Ciemgaļi (būves kadastra apzīmējums 3694 002 0329 001) nodalījuma joslā pie iebrauktuves uz nekustamo īpašumu “Drusti” (zemes vienības kadastra apzīmējums 3694 005 0013) atrodas parastais ozols (*Quercus robur*) ar dobju iztrupējušu vidu, sadalījies uz pusēm, ar stumbra apkārtmēru 3,20 m.  Izvērtējot koka fizisko stāvokli un tā atrašanās vietu, Komisijas ieskatā koks ir bīstams un ir nocērtams. |
| Fotofiksācija |  |
| Slēdziens | Ozola apkārtmērs 1,3 m augstumā no sakņu kakla pārsniedz Ministru kabineta 2012. gada 2. maija noteikumu Nr. 309 “Noteikumi par koku ciršanu ārpus meža” 1. pielikumā noteikto apkārtmēru (Nr. 16 parastais ozols (*Quercus robur*) – 2,40 m) un pamatojoties uz šo noteikumu 4.11. un 19. punktu, tādēļ pirms ciršanas atļaujas izsniegšanas nepieciešamas saņemt Dabas aizsardzības pārvaldes atzinumu. |
| 1.2.Situācijas apraksts | Izvērtējot situāciju dabā, Komisija konstatē, ka parastā kļava (*Acer platanoides*) ar stumbra apkārtmēru 1,20 m un parastā liepa (*Tilia cordata*) ar stumbra apkārtmēru 1,35 m atrodas tieši pie brauktuves malas, koki daļēji zaudējuši augtspēju. Ņemot vērā koku atrašanās vietu, augšanas apstākļus un fizisko stāvokli, Komisija iesniegumā minētos kokus atzīst par bīstamiem un piekrīt to nociršanai. Pašvaldības autoceļš (būves kadastra apzīmējums 3694 002 0324 002), kur paredzēts veikt koku ciršanu, atrodas reģiona nozīmes arhitektūras pieminekļa “Zeltiņu muižas apbūve” (valsts aizsardzības Nr. 2820) teritorijā. |
| Fotofiksācija |  |
| Slēdziens | Pamatojoties uz Ministru kabineta 2012. gada 2. maija noteikumu Nr. 309 “Noteikumi par koku ciršanu ārpus meža” 4.3. un 18. punktu nepieciešams saņemt atzinumu no Nacionālās kultūras mantojuma pārvaldes vienas parastās kļavas (*Acer platanoides)* ar stumbra apkārtmēru 1,20 m un parastās liepas (*Tilia cordata*) ar stumbra apkārtmēru 1,35 m nociršanai pašvaldības autoceļa Zeltiņi – Zemītes nodalījuma joslā, Zeltiņos, Zeltiņu pagastā, Alūksnes novadā. |

Apstādījumu aizsardzības komisija atklāti balsojot: “par” – 3, “pret” – nav, nolemj:

Pieprasīt Dabas aizsardzības pārvaldes atzinumu par 1 (viena) parastā ozola nociršanu pašvaldības autoceļa Grēveles – Ciemgaļi nodalījuma joslā un Nacionālās kultūras mantojuma pārvaldes atzinumu par vienas parastās kļavas (*Acer platanoides)* un parastās liepas (*Tilia cordata*) nociršanai pašvaldības autoceļa Zeltiņi – Zemītes nodalījuma joslā.

1. **Par koku apsekošanu autoceļa V386 “Alūksne – Ziemeri – Veclaicene” nodalījuma joslā**

Ziņo: V.KĻAVIŅA

|  |  |
| --- | --- |
| Iesniedzējs (ziņotājs) | VSIA “LATVIJAS VALSTS CEĻI” Vidzemes reģionālā nodaļa |
| Reģistrācijas Nr. pašvaldībā | 20.11.2024. Nr. ANP/1-35/24/3846 |
| Izteiktais lūgums | Lūdz izsniegt atļauju koku ciršanai Ziemera un Mārkalnes pagasta administratīvajā teritorijā, valsts vietējā V386 Alūksne-Ziemeri-Veclaicene posma 1,09 - 12,06 km ceļa zemes nodalījuma joslas robežās. Koku ciršana tiek paredzēta sakarā ar valsts vietējā autoceļa V386 Alūksne-Ziemeri-Veclaicene 2025. gada vasarā plānotajiem seguma atjaunošanas darbiem. |
| Situācijas apraksts | Komisija apsekoja Iesniegumā norādītos kokus un konstatēja, ka daudziem kokiem vērojami mehāniski stumbra bojājumi, plaisas, trupes pazīmes, atsevišķi koki daļēji zaudējuši augtspēju. Ņemot vērā paredzētos Autoceļa seguma atjaunošanas darbus, kā arī daudzu koku novietojumu tiešā darbu veikšanas zonā, Komisija piekrīt Iesniegumā norādīto koku ciršanai.  No 89 kokiem 29 koki (1 Parastā priede (*Pinus sylvestris*), 23 Āra bērzi (*Betula pendula*), 1 Parastā liepa (*Tilia cordata*), 2 Eiropas lapegles (*Larix decidua*), 1 Parastā apse (*Populus tremula*), 1 Parastā kļava (*Acer platanoides*)) 1,3 m augstumā no sakņu kakla pārsniedz Ministru kabineta 2012. gada 2. maija noteikumu Nr. 309 “Noteikumi par koku ciršanu ārpus meža” 1. pielikumā noteiktos apkārtmērus, pamatojoties uz šo noteikumu 4.11. un 19. punktu. |
| Fotofiksācija |  |
| Slēdziens | Ņemot vērā paredzētos Autoceļa seguma atjaunošanas darbus, kā arī daudzu koku novietojumu tiešā darbu veikšanas zonā, Komisija piekrīt Iesniegumā norādīto koku ciršanai.  No 89 kokiem 29 koki (1 Parastā priede (*Pinus sylvestris*), 23 Āra bērzi (*Betula pendula*), 1 Parastā liepa (*Tilia cordata*), 2 Eiropas lapegles (*Larix decidua*), 1 Parastā apse (*Populus tremula*), 1 Parastā kļava (*Acer platanoides*)) 1,3 m augstumā no sakņu kakla pārsniedz Ministru kabineta 2012. gada 2. maija noteikumu Nr. 309 “Noteikumi par koku ciršanu ārpus meža” 1. pielikumā noteiktos apkārtmērus, pamatojoties uz šo noteikumu 4.11. un 19. punktu, nepieciešams saņemt Dabas aizsardzības pārvaldes atzinumu par koku nociršanu Autoceļa nodalījuma joslā. |

Apstādījumu aizsardzības komisija atklāti balsojot: “par” – 3, “pret” – nav, nolemj:

Pieprasīt Dabas aizsardzības pārvaldes atzinumu par koku nociršanu Autoceļa nodalījuma joslā.

Sēdi beidz plkst. 16:30

|  |  |  |
| --- | --- | --- |
| Sēdi vadīja | *(personiskais paraksts)* | V.KĻAVIŅA |
| Sēdi protokolēja | *(personiskais paraksts)* | J.KRŪZĪTE |
| Komisijas locekļi | *(personiskais paraksts)* | I.RIBOZOLA |
|  | *(personiskais paraksts)* | E.ZVEJNIECE |

*Protokols publiskots, izņemot personas datus un citu ierobežotas pieejamības informāciju.*